CELEX: 
Language: da
Date: 2017-06-12 00:00:00
Title: KOMMISSIONENS DELEGEREDE FORORDNING (EU) …/… om supplerende regler til Europa-Parlamentets og Rådets forordning (EU) nr. 600/2014 for så vidt angår fritagelsen for visse tredjelandes centralbanker fra kravene om før- og efterhandelsgennemsigtighed i forbindelse med udøvelsen af penge- og valutapolitikken og politikken for finansiel stabilitet

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               1.1.Generel baggrund og målsætninger
            
            
               Forordning (EU) nr. 600/2014
                  1
                (almindeligvis benævnt "MiFIR") anvendes fra den 3. januar 2018 og erstatter sammen med direktiv 2014/65/EU
                  2
                ("MiFID II") direktiv 2004/39/EF
                  3
                ("MiFID I"). MiFIR og MiFID II danner en opdateret og harmoniseret lovgivningsmæssig ramme for bl.a. de krav, der finder anvendelse på investeringsselskaber, markedspladser, udbydere af dataindberetningstjenester og tredjelandsselskaber, der yder investeringsservice eller udøver investeringsaktiviteter i Unionen. 
            
            
               MiFIR og MiFID II har til formål at styrke finansmarkedernes effektivitet, modstandsdygtighed og integritet, navnlig ved:
            
            
               At skabe større gennemsigtighed: Der indføres en ordning for før- og efterhandelsgennemsigtighed for andre instrumenter end aktieinstrumenter, og de eksisterende aktiehandelsgennemsigtighedsordninger styrkes og udvides.
            
            
               At sikre, at mere handel finder sted via regulerede markedspladser: Der skabes en ny kategori af platforme til handel med derivater og obligationer — de organiserede handelsfaciliteter — og et krav om, at aktier skal handles på de regulerede markedspladser.
            
            
               At leve op til Unionens G20-tilsagn om derivater: Derivater skal handles på regulerede markedspladser, der indføres positionsgrænser og krav om indberetning i forbindelse med råvarederivater, og definitionen af investeringsselskab udvides til også at omfatte selskaber, som handler med råvarederivater som en finansiel aktivitet.
            
            
               At give SMV'er lettere adgang til kapital: "SMV-vækstmarked"-betegnelsen indføres.
            
            
               At forbedre investorbeskyttelsen: Reglerne for tilskyndelser strammes, og der indføres forbud mod tilskyndelser for uafhængig rådgivning, og der indføres også nye produktstyringsregler.
            
            
               At holde trit med den teknologiske udvikling: Højfrekvenshandel (HFT) reguleres, ved at der indføres krav til markedspladser og til selskaber, der anvender højfrekvenshandel.
            
            
               At indføre bestemmelser om ikke-diskriminerende adgang til handels- og efterhandelstjenesteydelser i handelen med finansielle instrumenter, navnlig for så vidt angår børshandlede derivater. 
            
            
               At stramme og harmonisere sanktioner og sikre et effektivt samarbejde mellem de relevante kompetente myndigheder.
            
            
               Endelig er det overordnede formål med MiFID II/MiFIR-regelpakken at skabe lige vilkår på de finansielle markeder og at sætte disse i stand til at arbejde til gavn for økonomien og fremme beskæftigelse og vækst.
            
            
               Denne Kommissionens delegerede forordning har til formål at præcisere listen over tredjelandes centralbanker, hvis modparter i forbindelse med udøvelsen af penge- og valutapolitikken og politikken for finansiel stabilitet er fritaget fra kravene om før- og efterhandelsgennemsigtighed for andre instrumenter end aktieinstrumenter.
            
            
               1.2.Juridisk baggrund og juridiske aspekter
            
            
               For at præcisere kravene i MiFIR er Kommissionen tillagt beføjelser til at vedtage delegerede retsakter i overensstemmelse med artikel 290 traktaten om Den Europæiske Unions funktionsmåde ("TEUF") og til heri at præcisere visse elementer, hvor Europa-Parlamentet og Rådet har fundet det nødvendigt at give beføjelser til Europa-Kommissionen, for så vidt angår fritagelsen fra kravene om før- og efterhandelsgennemsigtighed i henhold til MiFIR for tredjelandes centralbanker i forbindelse med transaktioner som led i penge- og valutapolitik eller styring af den offentlige gæld.
            
            
               2.HØRINGER FORUD FOR RETSAKTENS VEDTAGELSE
            
            
               Kommissionen har baseret sine resultater og konklusioner på den eksterne undersøgelse, som er gennemført af Centre for European Policy Studies (CEPS) og universitetet i Bologna og har titlen "Exemptions for third-country central banks and other entities under the Market Abuse Regulation (MAR) and the market in Financial Instrument Regulation (MiFIR)" (fritagelser for tredjelandes centralbanker og andre enheder under forordningen om markedsmisbrug (MAR) og forordningen om markeder for finansielle instrumenter (MiFIR)). Undersøgelsen er baseret på en spørgeskemaundersøgelse blandt centralbanker i tredjelandsjurisdiktioner. Den omfatter en analyse af den retlige behandling af tredjelandes centralbanker i forbindelse med før- og efterhandelsgennemsigtighed, gennemsigtigheden af deres operationelle ramme og omfanget af deres handelsaktiviteter i Unionen. Udkastet til denne delegerede retsakt blev offentliggjort med henblik på en høring med en varighed på fire uger, som blev afsluttet den 4. maj 2017. Der blev ikke indgivet bemærkninger under den offentlige høring.
            
         
         
            
               3.JURIDISKE ASPEKTER AF DEN DELEGEREDE RETSAKT
            
            
               Artikel 1, stk. 6, i forordning (EU) nr. 600/2014 indeholder en fritagelse fra kravene om før- og efterhandelsgennemsigtighed for transaktioner, hvor modparten er medlem af Det Europæiske System af Centralbanker (ESCB), og den pågældende transaktion gennemføres som led i udøvelsen af penge- og valutapolitikken eller politikken for finansiel stabilitet, som det pågældende medlem af ESCB har retlig beføjelse til at udøve, og det pågældende medlem på forhånd har underrettet sin modpart om, at transaktionen er fritaget. 
            
            
               Ved artikel 1, stk. 9, i forordning (EU) nr. 600/2014 tillægges Kommissionen beføjelser til at vedtage delegerede retsakter med henblik på at udvide denne fritagelse til visse centralbanker i tredjelande. 
            
            
               Med denne delegerede forordning bringes beføjelserne i henhold til forordning (EU) nr. 600/2014 i anvendelse, idet det præciseres hvilke centralbanker i tredjelande, der er omfattet af den fritagelse, der gælder for medlemmer af ESCB i henhold til artikel 1, stk. 6, i forordning (EU) nr. 600/2014.
            
            
               KOMMISSIONENS DELEGEREDE FORORDNING (EU) …/…
            
            
               af 12.6.2017
            
            
               om supplerende regler til Europa-Parlamentets og Rådets forordning (EU) nr. 600/2014 for så vidt angår fritagelsen for visse tredjelandes centralbanker fra kravene om før- og efterhandelsgennemsigtighed i forbindelse med udøvelsen af penge- og valutapolitikken og politikken for finansiel stabilitet 
            
            
               (EØS-relevant tekst)
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 600/2014 af 15. maj 2014 om markeder for finansielle instrumenter og om ændring af forordning (EU) nr. 648/2012
                  4
               , særlig artikel 1, stk. 9, og
            
            
               ud fra følgende betragtninger:
            
            
               (1)Transaktioner med medlemmer af Det Europæiske System af Centralbanker (ESCB) som modparter er fritaget fra kravene om handelsgennemsigtighed i henhold til artikel 1, stk. 6, i forordning (EU) nr. 600/2014, for så vidt at disse transaktioner gennemføres med henblik på penge- og valutapolitikken eller politikken for finansiel stabilitet.
            
            
               (2)En sådan fritagelse fra anvendelsesområdet for forordning (EU) nr. 600/2014 kan i overensstemmelse med artikel 1, stk. 9, i forordning (EU) nr. 600/2014, hvis de opfylder de relevante krav, udvides til centralbanker i tredjelande samt til Den Internationale Betalingsbank, som med henblik på denne fritagelse anses for at svare til et tredjelands centralbank i medfør af artikel 1, stk. 9, i forordning (EU) nr. 600/2014. Med henblik herpå udarbejdede Kommissionen en rapport med en vurdering af den internationale behandling af centralbanker i tredjelande og forelagde den for Europa-Parlamentet og Rådet. Rapporten indeholdt en analyse af behandlingen af centralbanker, herunder medlemmerne af ESCB, inden for tredjelandes retlige rammer og de potentielle virkninger, som administrativt fastlagte krav om offentliggørelse i Unionen kan have for tredjelandes centralbanktransaktioner. For så vidt angår analysen, konkluderedes det i rapporten, at fritagelsen af en række tredjelandes centralbanker for handelsgennemsigtighedsforpligtelserne i forordning (EU) nr. 600/2014 var nødvendig, og det konkluderedes således, at det var hensigtsmæssigt at udvide fritagelsen til også at gælde for disse tredjelandes centralbanker.
            
            
               (3)Listen over tredjelandes centralbanker, som er fritaget, i denne forordning bør revideres, som det skønnes relevant, herunder med henblik på i relevant omfang at udvide fritagelserne til andre tredjelandes centralbanker, som endnu ikke er medtaget på listen, eller at fjerne sådanne enheder fra listen.
            
            
               (4)Foranstaltningerne i denne forordning er i overensstemmelse med udtalelse fra ekspertgruppen under Det Europæiske Værdipapirudvalg —
            
            
               VEDTAGET DENNE FORORDNING:
            
            
               Artikel 1
            
            
               Tredjelandes centralbanker, som er fritaget
            
            
               (Artikel 1, stk. 9, i forordning (EU) nr. 600/2014)
            
         
         
            
               Artikel 1, stk. 6 og 7, i forordning (EU) nr. 600/2014 finder anvendelse på Den Internationale Betalingsbank og tredjelandes centralbanker, der er opført på listen i bilag 1 til denne forordning. 
            
            
               Artikel 2
            
            
               Ikrafttræden
               
            
               Denne forordning træder i kraft på tyvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 12.6.2017.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
            
                     
                        
                           
                     
                  
               
         
         
            
                  
                     (1)
                  Europa-Parlamentets og Rådets forordning (EU) nr. 600/2014 af 15. maj 2014 om markeder for finansielle instrumenter og om ændring af forordning (EU) nr. 648/2012 (EUT L 173 af 12.6.2014, s. 84).
               
               
                  
                     (2)
                  Europa-Parlamentets og Rådets direktiv 2014/65/EU af 15. maj 2014 om markeder for finansielle instrumenter og om ændring af direktiv 2002/92/EF og direktiv 2011/61/EU (EUT L 173 af 12.6.2014, s. 349).
               
               
                  
                     (3)
                  Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF, og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF (EUT L 145 af 30.4.2004, s. 1).
               
               
                  
                     (4)
                  EUT L 173 af 12.6.2014, s. 84.
               
            
      
    ---documentbreak--- 
      
         
         
            
               BILAG
            
            
               1.Australien:
            
            
               –Reserve Bank of Australia
            
            
               2.Brasilien:
            
            
               –Brasiliens centralbank (Banco Central do Brasil)
            
            
               3.Canada:
            
            
               –Bank of Canada
            
            
               4.Hongkong SAR:
            
            
               –Hong Kong Monetary Authority
            
            
               5.Indien:
            
            
               –Reserve Bank of India
            
            
               6.Japan:
            
            
               –Bank of Japan
            
            
               7.Mexico
            
            
               –Mexicos centralbank (Banco de México)
            
            
               8.Republikken Korea:
            
            
               –Bank of Korea
            
            
               9.Singapore:
            
            
               –Monetary Authority of Singapore
            
         
         
            
               10.Schweiz:
            
            
               –Schweiz' nationalbank
            
            
               11.Tyrkiet:
            
            
               –Republikken Tyrkiets centralbank
            
            
               12.Amerikas Forenede Stater:
            
            
               –
                     Federal Reserve System
            
            
               13.Den Internationale Betalingsbank